Ljubljana, 2. november 2020

**Povabilo k sodelovanju pri oddaji predlogov oziroma idejnih rešitev**

**za moške manšetne gumbe in damske broške**

**za potrebe slovenskega predsedovanja Svetu EU 2021**

Protokol Republike Slovenije vabi k sodelovanju pri oddaji predlogov oziroma idejnih rešitvah za moške manšetne gumbe in damske broške. Iščemo namreč sodobna inovativna izdelka, ki bi v najlepši luči predstavljala slovensko kreativnost ter dosežke sodobne oblikovalske ustvarjalnosti in inovativnosti. Izdelka bosta predvidoma kot darili namenjena ministrom in ministricam drugih držav članic EU za potrebe slovenskega predsedovanja Svetu EU 2021.

Vsi zainteresirani vljudno vabljeni, da nam na podlagi čim več vključenih spodnjih smernic pošljete predloge v obliki skice ali fotografije ter vključite opis izdelka, material in točne cene.

To povabilo k sodelovanju pri oddaji predlogov oziroma idejnih rešitev ni zavezujoče, saj si pridružujemo pravico, da ne izberemo nobenega izmed prejetih predlogov.

**TEHNIČNI PODATKI:**

- izdelek: ***moški manšetni gumbi***

- material: srebro, jeklo ali drugi kakovostni material (lahko v kombinaciji z lesom …)

- količina: 500 kom

- cena: do 70 eur (brez ddv)

- izdelek: ***damska broška***

- material: srebro, jeklo ali drugi kakovostni material (lahko v kombinaciji z lesom …)

- količina: 300 kom

- cena: do 100 eur (brez ddv)

**SMERNICE:**

**a. značilnosti – darila morajo:**

- biti delo slovenskih izdelovalcev,

- predstavljati dosežke sodobne ustvarjalnosti,

- predstavljati slovensko inovativnost (tehnološko, oblikovalsko …),

- biti kakovostna in estetska,

- služiti promociji naše države v evropskem in svetovnem prostoru.

**a. vsebinska izhodišča:**

- trajnostna naravnanost,

- nacionalni simbol **–** Triglav,

- EU simbol zvezde/zvezdic,

- slovenska kulturna ali naravna dediščina.

**c. oddaja predlogov oziroma idejnih rešitev:**

- datum oddaje: do 16. novembra 2020,

- vsak ponudnik lahko odda več predlogov (bodisi le za manšetne gumbe ali le za broške),

- predloge pošljite po elektronski pošti na naslov: gp.protokol@gov.si,

- predloge naj bodo idejne rešitve v obliki skic ali fotografij (ni potrebno pošiljati fizičnih

 vzorcev),

- k predlogam v obliki skice dodajte še opis izdelka, material in točne cene (z ddv in brez),

- v ceni ni vključena embalaža izdelka, saj bo zanjo poskrbel naročnik,

- za izbrane predloge bodo morali ponudniki izdelati fizične vzorce po poslanih predlogah

 najkasneje v 14 dneh od pisnega poziva,

- v zaključni fazi bodo v sodelovanju oziroma s privolitvijo ponudnika možni manjši popravki

 predlog,

- rok dobave izdelkov: 4 meseci od naročila izdelka (okvirno do 7. 5. 2021),

- ponudniki izbranih izdelkov se bodo morali obvezati, da jih ne bodo prodajali pred

 predsedovanjem v prosti prodaji oziroma bodo ta darila namenjena samo temu dogodku.

 Prodaja bo možna po predsedovanju (od januarja 2022 naprej).